open-index/open-wikipedia-markdown huggingface dataset:
Palolampi (Kihniö)

**Palolampi**  on Pirkanmaalla Kihniössä Nevalankylällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Palolampi on osa Nerkoonjärven valuma-aluetta.

## Maantietoa
Järven pituus on 350 metriä, leveys 300 metriä ja sen pinta-ala on 5,6 hehtaaria. Se sijaitsee Nevalankylällä 2,5 kilometriä Kihniön kirkolta etelään. Lampeen laskee seitsemän metsä- tai suo-ojaa, jotka johdattavat siihen lähialueen metsien vesiä. Idän suunnalta laskee Rasin Vehkapuru, joka on myös Syyslammen ja Rajalammen yhteinen laskuoja. Lammen oma laskuoja alkaa sen pohjoispäästä. Se juoksee Nevalankylän ja Kihniön keskustan läpi ja laskee 2,9 kilometrin jälkeen Sulkuejärveen. Rantaviivan pituus on 1,0 kilometriä. Rannat ovat pohjoisrantaa lukuun ottamatta suota eikä rannolle ole rakennettu asuntoja. Lammen lähistöllä sijaitsee vain Haapaniemen ja Teikarin maatilat. Toisen tilan pellot ovat lammen vaikutuspiirissä. Lammelle ei myöskään johda teitä. Kihniön keskustasta alkava yhdystie 13361 ohittaa lammen sen eteläpuolelta.

Eteläpuolella olevalla Lamminnevalla sijaitseva Pikku Palolampi ei kuulu Palolammen valuma-alueeseen vaan se laskee Nerkoonjärveen.

## Historiaa
Vanhassa Kihniön pitäjänkartassa 1800-luvulta on lammen nimi kirjoitettu "Iso palolampi". Siihen aikaan sen ainoa tulo-oja Rasin Vehkapuru juoksee idästä ja laskuoja nousee pohjoiseen. Lammen rannat olivat silloinkin suota eikä lähistölla asuttu silloin. Ainoa merkki ihmistoiminnasta oli Vehkapurun heinäniitty. Lammen rantaviiva on hieman muuttunut, mikä viittaisi lievään vedenpinnan laskuun.

## Lähteet
Rumin sulttaanikunta

**Rumin sulttaanikunta** ( eli ”Anatolian seldžukkivaltio” tai  eli ”Turkin seldžukkivaltio”) oli lyhytikäinen seldžukkien turkkilaisvaltio 1100–1200-luvuilla Vähässä-Aasiassa. Se syntyi Bysantin menettämälle alueelle, jonka Bysantti onnistui myöhemmin osittain valtaamaan takaisin. *Rum*-sana viittaa Roomaan eli Bysanttiin.

Bysantti menetti alueen Manzikertin taistelussa vuonna 1071 ja sen jälkiselvittelyissä. Sulttaanikunnan pääkaupunki oli Konya, jonka mukaan valtiota on nimitetty myös Konyan sulttaanikunnaksi eli Ikonionin sulttaanikunnaksi.

Sulttaanikunta joutui monelta suunnalta tulleen ulkoisen paineen alaiseksi. Ristiretkiaikana alueella liikkui länsieurooppalaisia joukkoja. Vuoden 1101 ristiretki ja 1140-luvun Toinen ristiretki vaikuttivat sen asemaan, vaikka ristiretkeläisten tavoitteet olivat etelämpänä Pyhällä maalla. Vuoden 1242 jälkeen seldžukit joutuivat luovuttamaan itäisiä alueitaan hyökkääville mongoleille ja kärsivät vuonna 1279 raskaan tappion persialaisille mongolivallan jatkajille. Vähän-Aasian seldžukkien viimeinen sulttaani Masud II kuoli vuonna 1308.
 
## Lähteet

## Aiheesta muualla
Intronaut

**Intronaut** on yhdysvaltalainen progressiivisen metallin yhtye, joka perustettiin vuonna 2004 Los Angelesissa, Kaliforniassa. Yhtyeen musiikki on polyrytmistä, ja siinä on vaikutteita jazzista ja progressiivisesta rockista. Yhtye koostuu yhtyeiden Anubis Rising, Exhumed, Uphill Battleja Impaled entisistä jäsenistä.

Tammikuussa 2008 yhtye solmi levytyssopimuksen Century Median kanssa. Intronaut on julkaissut kuusi studioalbumia joista viimeisin, Fluid Existential Inversions julkaistiin helmikuussa 2020.

## Jäsenet
* Sacha Dunable – kitara, laulu (2004–)
* Joe Lester – bassokitara (2004–)
* Dave Timnick – kitara, laulu, tabla, muut lyömäsoittimet (2007–)

### Entiset jäsenet
* Leon del Muerte – kitara, laulu (2004–2007)
* Danny Walker – rummut, samplet (2004–2018)

## Diskografia
### Studioalbumit
* 
* 
* 
* 
* 
**[[Fluid Existential Inversions]]* (2020, Metal Blade Records)

### EP:t
* 
* 

### Kokoelmilla
* 
* 

## Lähteet

## Aiheesta muualla
* Yhtyeen kotisivu
*
Syyslampi (Kihniö)

**Syyslampi**  on Pirkanmaalla Kihniössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Syyslampi on osa Nerkoonjärven valuma-aluetta.

## Maantietoa
Lammen pituus on 450 metriä, leveys 200 metriä ja sen pinta-ala on 5,1 hehtaaria. Se sijaitsee Sormusnevalla noin 2,5 kilometriä Kihniön kirkolta kaakkoon. Sormusneva on ojitettu ja lampeen on johdettu kymmenen suo-ojaa. Yksi ojista on Rajalammelta tuleva laskuoja. Lammen oma laskuoja lähtee sen eteläpäästä ja se yhtyy Rasin Vehkapuruun laskien lopulta 1,7 kilometrin pituisena Palolampeen. Rantaviivan pituus on 1,1 kilometriä ja vain itärannassa on kovaa metsämaata. Koillisrantaan ja eteläpäähän on rakennettu vapaa-ajan asunnot. Niille johtaa tiet yhdystieltä 3350 ja valtatieltä 23.

## Lähteet
Corteolona e Genzone

**Corteolona e Genzone** on kunta Pohjois-Italiassa Pavian maakunnassa Lombardian alueella. Kunta perustettiin vuonna 2016, kun kaksi kuntaa, Corteolona (2&nbsp;210 asukasta) ja Genzone (355 asukasta), yhdistyivät muodostaen Corteolona e Genzonen kunnan. Kunta sijaitsee Pojoen laaksossa, sen sivujoen Olonan varrella. 

## Lähteet
Abba Seafood

**Abba Seafood** eli **Abba**, alun perin **''A**ktie**b**olaget **B**röderna **A**meln'', on ruotsalainen elintarvikealan yritys, jonka on vuoden 2014 alusta omistanut norjalainen elintarvikekonserni Orkla.

Yritys on rekisteröity Amelnin veljesten nimellä 1906, tosin alkuperäisen yrityksen perusti heidän isänsä vuonna 1838 nimellä Christian Gerhard Ameln A/S. Tuotanto tapahtuu lähes kokonaan Kungshamnin kylässä Göteborgin pohjoispuolella. Yrityksen tunnetuin tuote on ruotsalaisuuden symbolina pidetty Kallen mätitahna.

## Lähteet
Rajalampi (Kihniö)

**Rajalampi**  on Pirkanmaalla Kihniössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Rajalampi on osa Nerkoonjärven valuma-aluetta.

## Maantietoa
Lammen pituus on 250 metriä, leveys 100 metriä ja sen pinta-ala on 1,5 hehtaaria. Se sijaitsee kaksi kilometriä Kihniöstä itään Rajalamminvuoren juurella. Siihen laskee kolme suo-ojaa. Pohjoisen ojan kautta laskee myös Kiimanevan turvetuotanoalueen vesiä. Idästä laskee Vuorenmaan pelloilta ja suolta sekä toisesta haarasta Kotonevan turvetuotantoalueen vesiä. Lammen laskuoja on kilometrin mittainen ja se laskee Syyslampeen. Rantaviivan pituus on 600 metriä. Rannat ovat suota eikä niille ole rakennettu mitään. Lammelle ei johda teitä, mutta Rajalamminvuoren louhoksen tie kulkee lammen ohitse. Louhoksen tielle pääsee valtatieltä 23.

## Lähteet
Ohimopoimu

Etummainen, ylempi **ohimopoimu** (anterior superior temporal gyrus) sijaitsee ihmisen aivojen ohimolohkossa. 

Se aktivoituu mm. kun henkilön saadessa oivalluksen (ongelmanratkaisun yhteydessä).
I Was a Soldier

**I Was a Soldier** on suomalaisen doom metal -yhtye Hanging Gardenin EP-levy, joka julkaistiin marraskuussa 2013. Sitä painettiin rajoitettu 200:n kopion 7" vinyylipainos. Albumilta julkaistiin myös digitaalisena latauksena bonuskappale ”Will You Share This Ending with Me?".

## Kappaleet
;A-puoli
#
;B-puoli
#

## Kokoonpano
* Toni Toivonen – laulu
* Jussi Hämäläinen – kitara, laulu
* Mikko Kolari – kitara
* Jussi Kirves – bassokitara
* Antti Ruokola – rummut
* Nino Hynninen – kosketinsoitin

## Arvostelut
* Kaaoszine.fi: 8/10

## Aiheesta muualla
* 
* 

## Lähteet
Blackout Whiteout

**Blackout Whiteout** on suomalaisen doom metal -yhtye Hanging Gardenin neljäs studioalbumi, joka julkaistiin 25. syyskuuta 2015 levymerkillä Lifeforce Records. Yhdysvalloissa albumi julkaistiin 16. lokakuuta 2015

## Kappaleet
#
#
#
#
#
#
#
#
#

## Kokoonpano
* Toni Toivonen – laulu
* Jussi Hämäläinen – kitara, laulu
* Mikko Kolari – kitara
* Jussi Kirves – basso
* Antti Ruokola – rummut
* Nino Hynninen – kosketinsoitin

## Arvostelut
* Angry Metal Guy: 
* Kaaoszine.fi: 9/10
* Metal Temple: 

## Aiheesta muualla
* 
* ''Blackout Whiteout'' discogs.com -sivustolla

## Lähteet
Liaoyuan

**Liaoyuan** (, pinyin: Liáoyuán Shì) on prefektuuritason kaupunki Kiinan Jilinin maakunnan lounaisosassa. Kaupungin keskusta sijaitsee linnuntietä noin 105 kilometriä maakunnan pääkaupunki Changchunista etelään. Prefektuurin pinta-ala on 5&nbsp;125 neliökilometriä ja väkiluku 1,18 miljoonaa (2010).

Kaupunki rajoittuu pohjoisessa Sipingin, koilliseen Jilinin, kaakossa Tonghuan, lounaassa Fushunin ja lännessä Tielingin prefektuuritason kaupunkeihin.

## Hallinnollinen jako

Piirikuntatasolla prefektuuri jaetaan neljään osaan seuraavasti (numerointi kuten oheisessa kuvassa):

; Kaupunkipiirit (2)
* 1. Longshan (龙山区)
* 2. Xi’anin piiri (西安区)
; Piirikunnat (2)
* 3. Dongfeng (东丰县)
* 4. Dongliao (东辽县)

## Lähteet

## Aiheesta muualla
Chiara Gmuer

**Chiara Gmuer** (s. 12. helmikuuta 1993) on sveitsiläinen alppihiihtäjä, joka edustaa Skiclub Sächsmooria.

Gmuer kilpaili maailmancupissa ensimmäisen kerran Aspenin pujottelussa marraskuussa 2015. Maailmancupin pisteille hän pääsi ensimmäisen kerran Santa Caterinan pujottelussa tammikuussa 2016 oltuaan 20:s.

## Lähteet
Dugald Clerk

**Dugald Clerk** (kirjoitetaan joissain lähteissä muotoon *Clark*) oli skotlantilainen insinööri, joka suunnitteli maailman ensimmäisen onnistuneen kaksitahtimoottorin vuonna 1878 ja patentoi sen Englannissa vuonna 1881. Hän oli valmistunut Andersonin yliopistosta Glasgowssa (nyk. *University of Strathclyde*) ja Yorkshire Collegesta, Leedsissä (nyk. *University of Leeds*). 

## Clerkin moottori
Ns. Clerkin syklillä toimiva kaksitahtimoottori on hyvin samankaltainen nelitahtisen dieselmoottorin kanssa, koska myös Clerkin moottorissa on imu- ja pakoventtiilit. Imuventtiili on tässä tapauksessa hivenen harhaanjohtava nimitys, koska polttoaineseoksen syöttö tapahtuu männän ollessa matkalla ylöspäin. Englanninkielinen nimitys *inlet valve* on paljon täsmällisempi.

Moottorin ja Clerkin syklin toiminta tapahtuu seuraavanlaisessa järjestyksessä: Työtahdin alakuolokohdassa sekä imu- että pakoventtiilit aukaistaan ja työsylinterin viereen sijoitettu pumppusylinteri työntää ilmaa sisään ja huuhtelee pakokaasut ulos. Koska polttoaineen syöttöä ei kyetty luonnollisestikaan Clerkin versiossa vielä täsmällisesti hallitsemaan, pumpun työntämä ilma oli osin polttoaineseosta, josta osa joutui pakoventtiilin kautta hukkaan. Männän jatkaessa liikettään ylöspäin, pakoventtiili suljetaan ja pumppusylinterin työntämä polttoaineseos puristetaan kasaan. Kun kaksitahtidieselit kehittyivät, tämä oli se vaihe, jolloin polttoaine ruiskutetaan sylinteriin. Ahtimen tai huuhtelupumpun tehtävänä on syöttää pelkkää puhdasta ilmaa. Kun mäntä saavuttaa yläkuolokohdan, polttoaineseos puristuu kasaan, kuumenee ja syttyy ja saattaa männän alaspäin suuntautuvaan työtahtinsa liikkeeseen ja kierto alkaa alusta.

Koska Clerkin syklillä toimivat moottorit tarvitsevat tuekseen pumpun tai ahtimen, ne ovat luonnollisempia konfiguraatoita raskaiden dieselmoottoreiden maailmassa. Laivat, junat, maansiirtokoneet, paikallismoottorit ja kuorma-autot ovat Clerkin syklillä toimivan kaksitahtimoottorin ominta kenttää. Amerikkalaisen General Motorsin tytäryhtiö Detroit Diesel oli yksi suurimmista kaksitahtisten dieselmoottoreiden valmistajista.

Clerkin moottori ei kokonsa puolesta sovellu pienkonekäyttöön. Nykyään yleisimmin tuntemamme kaksitahtimoottori, jossa ei ole venttiileitä, vaan imu- ja pakoaukot sylinteriseinämissä, kehitti englantilainen insinööri Joseph Day vuonna 1892. Dayn suunnittelema kaksitahtimoottorin kampikammio mahdollisti pienempikokoisten ja rakenteellisesti yksinkertaisten, venttiilittömien kaksitahtimoottorien valmistamisen oikeastaan mihin mittakaavaan tahansa. Nykyisin valmistettavissa kaksitahtisissa dieselmoottoreissa saattaa olla venttiileillä varustettu Clerkin rakenne, venttiilitön Dayn rakenne tai näiden kahden yhdistelmä.

## Lähteet
Dinoterbi

**Dinoterbi** (C10H12N2O5) on dinitrofenolijohdannaisiin kuuluva orgaaninen yhdiste. Yhdistettä voidaan käyttää rikkaruohomyrkkynä. Yhdisteen käyttö on kuitenkin kielletty useassa maassa sen myrkyllisyyden vuoksi. Esimerkiksi Euroopan unionin alueella dinoterbin käyttö kiellettiin vuonna 2006.

## Ominaisuudet
Huoneenlämpötilassa dinoterbi on vaaleankeltaista kiteistä ainetta. Yhdiste on käytännöllisesti katsoen veteen liukenematonta, mutta liukenee moneen orgaaniseen liuottimeen kuten etanoliin. etyyliasetaattiin, sykloheksaaniin ja dimetyyliformamidiin. 

Dinoterbi on selektiivinen herbisidi ja sen vaikutusmekanismi perustuu oksidatiivisen fosforylaation häirintään. Yhdiste on monien muiden dinitrofenolien tavoin hyvin myrkyllinen myös nisäkkäille. Aineen aiheuttaman myrkytyksen oireita ovatn muun muassa huonovointisuus, ruumiinlämmön kohoaminen, hikoilu, rauhattomuus, jano ja nopean hengitys.

## Valmistus ja käyttö
Dinoterbiä voidaan valmistaa nitraamalla 2-''tert''-butyylifenolia.

Dinoterbiä käytetään tai on käytetty rikkaruohomyrkkynä viljakasvien, herneiden ja papujen ja sinimailasen viljelillä. Se on dinosebiä selektiivisempi ja vähemmän altis ilmaston vaikutuksille, minkä vuoksi se sopii dinosebiä paremmin viljojen rikkakasvien torjuntaan. Yhdiste levitetään viljelmille emulsiona.

## Lähteet
Jasey-Jay Anderson

**Jasey-Jay Anderson** (s. 13. huhtikuuta 1975 Montreal, Quebec) on kanadalainen lumilautailija. 178 senttimetriä pitkä ja 80 kilogrammaa painava Anderson edustaa Mont-Tremblantia ja kilpailee paripujotteluissa.

Anderson on osallistunut urallaan kuudesti talviolympialaisiin, vuosina 1998, 2002, 2006, 2010, 2014 ja 2018. Hän saavutti kultaa parisuurpujottelusta vuoden 2010 kisoista Vancouverista, joiden jälkeen hän lopetti uransa, mutta palasi kilpailuihin ennen seuraavia olympialaisia. MM-kilpailuihin Anderson on osallistunut kymmenen kertaa, saavuttaen neljä kultamitalia. Vuoden 2005 MM-kilpailuissa Whistlerissä Anderson voitti kultaa sekä parisuurpujottelussa että parierikoispujottelussa ollen ensimmäinen samoissa kisoissa tähän pystyvä lumilautailija. Vuonna 2009 Gangwonissa hänestä tuli ensimmäinen parisuurpujottelun kaksinkertainen maailmanmestari.

Maailmancupissa Anderson on kilpaillut vuodesta 1996 alkaen. Hän on voittanut maailmancupin kokonaiskilpailun neljästi peräkkäin kausilla 2000–2001, 2001–2002, 2002–2003 ja 2003–2004. Osakilpailuvoittoja hänellä on 28 kappaletta.

## Lähteet
Syan Blake

**Sian Blake** tai **Syan Blake** (syyskuu 1972 – 14. tai 15. joulukuuta 2015) oli brittiläinen näyttelijä, joka on näytellyt satunnaisesti lähinnä televisiosarjoissa, joista Britannissa on tunnetuin *[[EastEnders]]*.

Blake katosi joulukuussa 2015, ja hänen talonsa pihalta löydettiin tammikuussa 2016 kolmen perheenjäsenen ruumiit, joiden todettiin olevan Blake ja hänen lapsensa. Blaken puoliso tuomittiin elinkautiseen vankeuteen myönnettyään tappaneensa perheensä.

## Lähteet

## Aiheesta muualla
*
Keren

**Keren**  (tigrinjaksi ከረን; ) on kaupunki ja Eritrean Pohjoisen alueen (Anseba, Zoba 'Anseba) hallintokeskus ja yksi Anseban 11 alialueesta. Se sijaitsee linnuntietä noin 71 kilometriä pääkaupunki Asmarasta luoteeseen. Kaupunki sijaitsee 1&nbsp;392 metrin korkeudella merenpinnasta, pienellä vuorten ympäröimällä tasangolla. Kerenin väkiluku oli vuonna 1984 yhteensä 26&nbsp;149; uudempi arvio on noin 75&nbsp;000 asukasta.

Nykyinen Eritrean ylemmän tason aluejako (kuusi aluetta) on ollut voimassa vuodesta 1996. Tätä ennen Keren oli suppeamman Senhitin provinssin keskus. Senhit oli yksi kymmenestä Eritrean provinssista (awraja), ja tämä aluejako pohjautui varhaisempaan, Italian siirtomaahallinnon (1890–1941) käyttämään aluejakoon (commissariati).

## Katso myös
*Kerenin taistelu

## Lähteet

## Aiheesta muualla

* Catholic Eparchy of Keren  (eparchyofkeren.com)
* Keren Eritrea  (eritrea.be)
Assab

**Assab** (joskus **Asseb**, tai **Aseb**, tigrinjaksi ዓሰብ?, * ʿAsäb*; ) on satamakaupunki Eritrean Eteläisen Punaisenmeren alueen (Zoba Debub-Keih-Bahri) hallintokeskus. Kaupunki sijaitsee Punaisenmeren eteläosassa, linnuntietä noin 484 kilometriä pääkaupunki Asmarasta kaakkoon ja noin 50 kilometriä Djiboutin rajalta luoteeseen.  

Assabin väkiluku oli 31&nbsp;037 (1984). Uudempi arvio on noin 75&nbsp;000 (2006).

Paikkakunta oli aiemmin kuivan, vulkaanisen Denakilin (Dankalian) tasangon ylittävän karavaanireitin päätepiste. Italian merenkulku kiinnostui Assabin rannikkokaistaleesta vuonna 1869 ja vuonna 1882 seudusta tuli Italian ensimmäinen siirtokunta Afrikassa. Kuuma, tuulinen teollisuuspaikkakunta mainitaan joko Eritrean suurimpana satamana tai toiseksi suurimpana satamakaupunkina. Sieltä on alle 100 kilometriä Etiopiaan ja paikkakunta oli aiemmin Etiopian tärkein Punaisenmeren satama, mutta vuosien 1998–2000 vihollisuuksien jälkeen Etiopia siirtyi käyttämään Djiboutin satamaa.

Assabin alialue on yksi neljästä  toisen tason aluehallinnollisesta yksiköstä Eteläisen Punaisenmeren alueella. Vaatimaton Assabin lentokenttä sijaitsee viitisen kilometriä kaupungista luoteeseen.
 
## Lähteet

## Aiheesta muualla
* Assab - main port of Eritrea  (eritrea.be)
Mendefera

**Mendefera** (tigrinjaksi መንደፈራ; aiemmin **Adi Ugri**) on kaupunki ja Eritrean Eteläisen alueen (Zoba Debub) hallintokeskus. Kaupunki sijaitsee 1&nbsp;980 metriä merenpinnan yläpuolella, linnuntietä noin 52 kilometriä pääkaupunki Asmarasta etelään ja noin 45 kilometriä Etiopian rajalta pohjoiseen. Lyhin maantieyhteys pääkaupungista Etiopian rajalle kulkee Mendeferan ja Adi Quilan kautta.

Vuonna 1984 kaupungin väkiluku oli 12&nbsp;184 asukasta. Uudempi väestöarvio (2006) oli 65&nbsp;000 henkeä.

Kaupunki on kasvanut Mendeferan kukkulan ympäristöön. Nimi Mendelfera, kirjaimellisesti ’kukaan ei uskaltanut’, viittaa paikallisen väestön kiihkeään vastarintaan italialaista siirtokuntaa vastaan. Kerrotaan, etteivät italialaiset koskaan vallanneet kaupungille nimensä antanutta kukkulaa. Nykyään kaupunkikuvaa hallitsevat viereisillä kukkuloilla sijaitsevat kaksi kristillistä kirkkoa: ortodoksinen San Giorgion kirkko ja katolinen kirkkokoulu.

Kaupungin linja-autoasemalta lähtee viitisenkymmentä päivittäisiä vuoroa pääkaupunki Asmaraan, parisenkymmentä Adi Qualaan ja viitisen Dekemhareen.

## Kuvia

Tiedosto:Mendefera Bus Station (8351468499).jpg|Mendeferan linja-autoasemaa.
Tiedosto:Road signs in Mendefera - Eritrea.JPG|Mendferan pääkatu.
Tiedosto:Mendefera Mosque (8352531136).jpg|Mendferan moskeija.
Tiedosto:St George's Orthodox Church.jpg|San Giorgion koptikirkko Mendferassa.

## Lähteet

## Aiheesta muualla

* 
*
Barentu

**Barentu** (tigrinjaksi ባረንቱ) on kaupunki Eritrean Gash-Barkan alueella (Zoba Gash-Barka). Barentu oli ennen vuotta 1996 Gash-Setitin alueen hallintokeskus (tällöin Eritrea jakautui 10 alueeseen) ja vuodesta 1996 lähtien se on ollut kaksi aiempaa aluetta yhdistäneen Gash-Barkan alueen hallintokeskus (tosin osa lähteistä mainitsee yhä vuoteen 1996 saakka Barkan alueen keskuksena toimineen Akordatin olevan Gash-Barkan keskus). 

Kaupunki on maanteiden risteyskohta ja sijaitsee linnuntietä noin 147 kilometriä pääkaupunki Asmarasta länteen ja noin 125 kilometriä Sudanin rajalta itään, Akordatista Teseneyn kaupunkiin johtavan maantien varrella. Etiopian raja on lähimmillään noin 42 kilometriä kaupungista kaakkoon.

Vuoden 2000 toukokuussa, Etiopian invaasion aikana suuri osa kaupungin rakennuksista tuhottiin. 
  
## Lähteet

## Aiheesta muualla

* Barentu  (eritrea.be)
Baishan

**Baishan** (, pinyin: Báishān Shì) on prefektuuritason kaupunki Kiinan Jilinin maakunnan eteläosassa. Kaupungin keskusta sijaitsee linnuntietä noin 230 kilometriä maakunnan pääkaupunki Changchunista kaakkoon. Prefektuurin pinta-ala on 17&nbsp;474 neliökilometriä ja väkiluku 1,3 miljoonaa (2010).

Kaupunki rajoittuu lännessä Tonghuan, pohjoisessa Jilinin prefektuuritason kaupunkeihin, sekä idässä Yanbianin autonomiseen prefektuuriin. Etelässä kaupunki rajoittuu Korean demokraattiseen kansantasavaltaan (Pohjois-Koreaan).

## Hallinnollinen jako

Piirikuntatasolla prefektuuri jaetaan kuuteen osaan seuraavasti (numerointi kuten oheisessa kuvassa):

; Kaupunkipiirit (2)
* 1. Hunjiang (浑江区)
* 2. Jiangyuan (江源区)
; Piirikuntatason kaupunki (1)
* 3. Linjiang (临江市)
; Piirikunnat (2)
* 4. Fusong (抚松县)
* 5. Jingyu (靖宇县)
; Autonominen piirikunta (1)
* 6. Changbain korealaisten autonominen piirikunta (长白朝鲜族自治县, 장백조선족자치현)

## Galleria

Baishan Railway Station.JPG|Baishanin rautatieasema.
Changbai Border crossings, China 20130717.JPG|Changbain raja-asema.
望天鹅 15道沟 大漠.jpg|Changbaivuoristo.


## Lähteet

## Aiheesta muualla
Brompton (polkupyörä)

**Brompton** on Englannissa valmistettava taittopolkupyörä. Bromptoneille on yhteistä se, että ne voidaan taittaa ja varastoida melko pieneen tilaan. Polkupyörästä valmistetaan erilaisia malleja, joiden ominaisuudet vaihtelevat varusteiden mukaan. Bromptonin kehittäminen alkoi vuonna 1975, ja pyörän suunnittelija Andrew Richie jätti pyörän patentin vuonna 1979.

Brompton on Britannian suurin polkupyörän valmistaja. Vuonna 2014 se myi 45 000 pyörää, joista 80 prosenttia meni vientiin. Tehdas yrittää vastata voimakkaasti kasvaneeseen kysyntään varsinkin Aasiassa ja Yhdysvalloissa. Tavoitteena on valmistaa vuosittain 100 000 polkupyörää vuoteen 2021 mennessä. 

## Muotoilu
Brompton-pyörien runko ja ohjaustanko taittuvat saranoilla. Yhteistä on myös saranoitu, kolmion muotoinen takaosa. Takaosa liittyy runkoon kumituella, joka joustaa ajaessa. Runko on terästä tai joissakin malleissa osittain titaania. Teräsosat liitetään juottamalla eikä hitsaamalla, kuten usein polkupyörissä. Tehdas on investoinut 18 kuukautta kestävään juottajien koulutukseen. Pyörien halkaisija on 16 tuumaa. Polkupyörässä on noin 1 200 osaa, joista 75 prosenttia valmistetaan pelkästään Bromptonia varten.

Tehdas valmistaa polkupyörää yksi-, kaksi-, kolme- tai kuusivaihteisina. Myös ohjaustangon muoto voidaan valita kolmesta eri vaihtoehdosta ja valittavissa on myös korkeamman ohjaustangon runkomalli. Muita erilaisia vaihtoehtoja ovat muun muassa lokasuojat, tavarateline, värit ja valot.

2024 Brompton lanseerasi uuden G line ‑mallin – ensimmäisen merkittävän uudistuksen ikoniseen taittopyörään lähes 50 vuoteen. Uutta ovat aikaisempaa 16-tuumaisia suuremmat 20-tuumaiset pyörät, hydrauliset levyjarrut ja Shimano Alfine 8-vaihteinen napavaihde. Pyörä sopii perinteistä mallia paremmin monipuoliseen maastoon.

## Kuljetettavuus

Sekä itse pyörään kiinnitettäviä että pyörän kuljettamiseen tarkoitettuja laukkuja valmistetaan erilaisia. Jos pyörä halutaan kuljettaa lentokoneessa, se täytyy pakata kovareunaiseen, laatikkomaiseen laukkuun. Kokoon taitettuna Bromptonin mitat ovat 58,5 x 56,5 x 27 cm (korkeus, leveys, syvyys). Pyörä painaa kokoonpanosta riippuen 9–13 kilogrammaa.

G line -mallin mitat kokoontaitettuna ovat 67cm x 41cm x 72cm (korkeus, leveys, syvyys). Pyörä painaa kokoonpanosta riippuen 13,9 kilosta ylöspäin.

Pyörän taittaminen kokoon ja sen pystyttäminen on melko nopeaa, joten monet kuljettavat sitä autoissa, linja-autoissa, laivoissa ja junissa. Esimerkiksi VR:n ohjeiden pieneen tilaan menevää taittopyörää voi kuljettaa kaikissa kauko- ja lähiliikenteen junissa ilman erillistä maksua tavallisena matkatavarana. Pyörän tulee olla taitettuna kokoon rungosta ja suojattuna hyvin suojapussilla, jottei se likaa muiden matkustajien tavaroita. Kokoontaitettavan polkupyörän voi ottaa mukaan myös kaikkiin HSL:n liikennevälineisiin.

## Lähteet

## Aiheesta muualla

*
Alisa Žambalova

**Alisa Sajanovna Žambalova** (, s. 13. syyskuuta 1994 Sagan-Mur) on venäläinen maastohiihtäjä. 

Žambalova debytoi maailmancupissa helmikuussa 2013 Sotšin sprintissä ollen 49:s. Ensimmäistä kertaa hän sijoittui 30 parhaan joukkoon tammikuussa 2016 Tour de Skihin kuuluvassa Oberstdorfin sprintissä ollen 25:s. Kymmenen parhaan joukkoon hän on sijoittunut viidenneksi Pyeongchangin sprintissä helmikuussa 2017.

Žambalova sijoittui Lahden MM-kilpailuissa 2017 vapaan hiihtotavan 30 kilometrin yhteislähtökilpailussa 23:nneksi. Pyeongchangin olympialaisissa 2018 hän sijoittui perinteisen hiihtotavan 30 kilometrin yhteislähtökilpailussa 15:nneksi, vapaan hiihtotavan 10 kilometrin kilpailussa 17:nneksi, 15 kilometrin yhdistelmäkilpailussa 21:nneksi sekä perinteisen hiihtotavan sprintissä 44:nneksi.

Žambalovalla on nuorten MM-kilpailuista kaksi hopeaa viestistä sekä yksi hopea ja pronssi yhdistelmäkilpailusta vuosilta 2013 ja 2014.

## Lähteet
Akordat

**Akordat** tai **Agordat** tai **Akurdet** (ge’eziksi ኣቆርዳት) on kaupunki Eritrean Gash-Barkan alueella (Zoba Gash-Barka). Se oli vuoteen 1996 saakka Barkan alueen hallintokeskus (tuolloin maassa oli 10 hallinnollista aluetta), mutta vuoden 1996 aluejaossa Barentusta tuli Barkan ja Gash-Setitin alueet yhdistäneen Gash-Barkan hallinnollinen keskus. 

Kaupunki sijaitsee linnuntietä noin 115 kilometriä pääkaupunki Asmarasta länteen ja noin 57 kilometriä aluekeskus Barentusta pohjoiskoilliseen.


Tiedosto:Agordat Airport 1982.jpg|Agordatin lentokenttä vuonna 1982.
Tiedosto:Agordat3.jpg|Katunäkymä vuonna 2005.
Tiedosto:Agordat4.jpg|Ihmisiä Agordatissa vuonna 2005.


## Lähteet

## Aiheesta muualla

*
Samu Ruskio

**Samu Ruskio** (s. 13. lokakuuta 1996 Joensuu) on suomalainen koripalloilija.

Ruskio on Joensuun Katajan kasvatti. Hän pelasi vuosina 2013–2015 Katajan A-poikajoukkueessa ikäluokan I-divisioonaa. Jälkimmäisellä kaudella hän pelasi myös Katajan edustusjoukkueessa kahdeksan runkosarja- ja yhden pudotuspeliottelun. Kataja voitti historiansa ensimmäisen miesten Suomen mestaruuden, ja myös Ruskio palkittiin SM-kultamitalilla.

## Lähteet
* Samu Ruskio Suomen Koripalloliitto
* Samu Ruskio Kataja Basket Club

### Viitteet
Sarvipitta

**Sarvipitta** (*Pitta phayrei*) eli aiemmalta nimeltään **peruukkipitta** on pittojen heimoon kuuluva varpuslintu.

## Levinneisyys
Peruukkipittaa tavataan Kambodžassa, Kiinassa, Laosissa, Myanmarissa, Thaimaassa ja Vietnamissa, ja sen levinneisyysalueen pinta-ala on noin 928&nbsp;000 km². Lajin on raportoitu olevan yleensä harvinainen, mutta satunnaisesti paikallisesti yleinen. Se on luokiteltu elinvoimaiseksi.

## Lähteet
Kyösti Jaakonsaari

**Kyösti Jaakonsaari** on suomalainen kilpauransa päättänyt koripalloilija. Jaakonsaari pelasi Tampereen Pyrinnössä kolme kautta miesten pääsarjassa. Pyrinnön jälkeen Jaakonsaari pelasi Jyväskylässä alemmilla sarjatasoilla.

## Tilastot
### Runkosarja

**O = ottelut, PTS = pistekeskiarvo, PTS YHT = pisteet yhteensä*

## Lähteet
* Kyösti Jaakonsaari  Suomen Koripalloliitto

### Viitteet
Lessona

**Lessona** on kunta Pohjois-Italiassa Biellan maakunnassa Piemonten alueella. 

1. tammikuuta 2016 kuntaan yhdistyi sen naapurikunta Crosa.

## Lähteet
Väinö Lehto

**Väinö Vilho Ilmari Lehto** (s. 19. lokakuuta 1942 Ähtäri) on suomalainen kilpauransa päättänyt koripalloilija. Lehto pelasi Tampereen Pyrinnössä miesten pääsarjassa kauden 1967–1968 4,2 pisteen keskiarvolla.

Lehto pelasi myös Suomensarjaa Jyväskylän yliopiilasurheilijoissa, jonka perustajajäseniin hän kuului, ja Pieksämäen Palloilijoissa. Hän edusti myös Tampereen NMKY:tä, Tampereen Ilvestä, Ilmajoen Kisailijoita ja Ylihärmän Junkkareita ja pelasi Keski-Suomessa, Etelä-Pohjanmaalla ja Hämeessä piirijoukkueessa. Koripallon lisäksi Lehto harrasti muita palloilulajeja ja yleisurheilua: hänen ennätyksensä kolmiloikassa oli yli 14 metriä. Lehto kuului vuosina 1969–1971 Etelä-Pohjanmaan piirin koripallojaostoon.

Lehto asui myöhemmin Siilinjärvellä, missä hän Kuopion Linkissä pelatessaan Kalle Savolaisen kanssa ja tämän ideasta perusti Siilinjärven Palloseuraan koripallojaoston vuonna 1975. Vuonna 1980 paikkakunnan koripallotoiminnalle perustettiin erikoisseura Siilinjärven EsaB.

## Tilastot
### Runkosarja

**O = ottelut, PTS = pistekeskiarvo, PTS YHT = pisteet yhteensä*

## Lähteet
* Väinö Lehto  Suomen Koripalloliitto
* 

### Viitteet
GATEPAC

**GATEPAC** (esp. *Grupo de Artistas y Técnicos Españoles Para el Progreso de la Arquitectura Contemporánea*) oli modernistinen ryhmä, jonka nuoret kansainvälistyneet espanjalaiset arkkitehdit perustivat 26. lokakuuta 1930. Heidän mielestään espanjalainen arkkitehtuuri ei vielä ollut täyttänyt yhteiskunnan enemmistön tarpeita. Ryhmän tärkeimpiä jäseniä olivat Fernando García Mercadal, Josep Lluís Sert, Josep Torres Clavé ja José Manuel Aizpurúa.

## Lähteet
Tallbacka

**Tallbacka** voi tarkoittaa seuraavia:

;paikkoja:
*Mäntymäki, ruots. Tallbacka, kaupunginosa Turussa
*Mäntymäki, ruots. Tallbacka, mäki Helsingissä

;henkilöitä:
*Anton Tallbacka (s. 1999), suomalainen pesäpalloilija
*Tuomas Tallbacka (s. 1981), pesäpalloilija
*Tuomo Tallbacka (s 1959), pesäpalloilija
Javier Gómez

**Francisco Javier Gómez Noya** (s. 25. maaliskuuta 1983 Basel) on Sveitsissä syntynyt espanjalainen triathlonisti. 178 senttimetriä pitkä ja 69 kilogrammaa painava Gómez edustaa Cidade de Lugo -seuraa.

Gómez on osallistunut kaksiin kesäolympialaisiin, vuosina 2008 ja 2012, saavuttaen hopeaa vuodelta 2012 Lontoosta ja ollen neljäs vuonna 2008 Pekingistä. MM-kilpailuista Gómez on saavuttanut viisi yksilökilpailun kultaa. Lisäksi hänellä on viisi MM-hopeaa ja kolme -pronssia. EM-kilpailuista Gómezilla on neljä kultaa ja yksi hopea. 

Gómezin valmentajana toimii Carlos David Prieto.

## Lähteet
Campiglia Cervo

**Campiglia Cervo** on kunta Pohjois-Italiassa Biellan maakunnassa Piemonten alueella. Se sijaitsee Cervojoen laaksossa 13 kilometrin päässä maakunnan pääkaupungista Biellasta. 

1. tammikuuta 2016 kuntaan yhdistyi kaksi pientä naapurikuntaa, Quittengo ja San Paolo Cervo.

## Nähtävyyksiä
Kylän yläpuolella olevalle vuorelle louhittiin 1600-luvun alussa rukouskappeli. Sacro Monte di Andorno on yksi Piemonten pyhistä vuorista, joista osa kuuluu Unescon maailmanperintöluetteloon.

## Lähteet
V. R. Piippo

**Vilho Fredrik (Reeti, Rieti) Piippo** (10. marraskuuta 1888 Piippola – 14. joulukuuta 1950 Piippola) oli suomalainen poliitikko, joka toimi SDP:n kansanedustajana vuosina 1924–1927.

## Elämä
V. R. Piipon vanhemmat olivat seppä Vilho Antinpoika Piippo (1862-1944) ja Anna Adolfiina Mennander (1859-1943). Kansakoulun ja maamieskoulun käytyään hän viljeli pientilaansa ja työskenteli seppänä kotipitäjässään. Vuonna 1905 Piippo oli perustamassa Piippolan työväenyhdistystä. Hän oli työväenyhdistyksen pitkäaikainen puheenjohtaja ja sai sisällissodan jälkeen pidettyä sen sosialidemokraattien hallussa. Ahkeraa itseopiskelua harjoittanut Piippo toimi myös *[[Kansan Tahto|Kansan Tahdon]]* kirjeenvaihtajana.

Piippo hoiti lukuisia kunnallisia luottamustehtäviä. Vuonna 1919 hänet valittiin Piippolan kunnanvaltuuston jäseneksi ja 1924 kansanedustajaksi. Vuoden 1927 eduskuntavaaleissa Piippo kieltäytyi ehdokkuudesta ja jäi seuraavissa vaaleissa varasijalle. 1930-luvun lopussa Piippo alkoi kärsimään terveysongelmista, joiden vuoksi hän erosi kunnanvaltuustosta 1938. Piippo oli myös muun muassa Pienviljelijäin Liiton Piippolan osaston puheenjohtaja.

## Perhe
V. R. Piipon puoliso oli Nivalassa syntynyt Matilda Mehtälä (1886-1962), jonka kanssa hän avioitui vuonna 1910. Heillä oli kuusi lasta.

## Lähteet
Simo Kärävä

**Simo Sakari Kärävä** (7. kesäkuuta 1923 Lappee – 6. toukokuuta 2006 Helsinki) oli Kansallis-Osake-Pankin johtaja, joka toimi pitkään Suomen sotaveteraaniliiton puheenjohtajana.

Kärävän vanhemmat olivat kouluneuvos, opettaja August Kärävä ja opettaja Rauha Kaijanen ja puoliso vuodesta 1949 Ilmi Helena Räsänen (s. 1922). Kärävä kävi koulua Käkisalmessa, Haapamäellä ja Lappeenrannassa. Ylemmän oikeustutkinnon hän suoritti Helsingin yliopistossa 1949 ja sai varatuomarin arvon 1962. Valmistuttuaan Kärävä toimi virkamiehenä maatalousministeriön asutusasiainosastolla, josta hän siirtyi Kansallis-Osake-Pankkiin 1952, ensin lakimieheksi ja sitten konttorien esimieheksi. Pankin johtokunnan jäsen hänestä tuli 1967 ja pääjohtaja Veikko Makkosen varamies 1980. Pankin varatoimitusjohtajana Kärävä työskenteli 1983−1988. Vielä syksyllä 1991 hän toimi Pankkitarkastusviraston kutsusta erityisasiamiehenä Säästöpankkien Keskus-Osake-Pankkia valvomassa. Kärävä toimi jo opiskeluaikana  useissa eri järjestöissä, yhdistyksissä ja säätiöissä. Sodissa syksyn 1939 liikekannallepanosta aina Lapin sotaan muun muassa ryhmän- ja joukkueenjohtajana toiminut reservin kapteeni Kärävä valittiin 1948 Suomen sotaveteraaniliiton ja sen valtuuston varapuheenjohtajaksi ja 1986 liiton ja sen hallituksen puheenjohtajaksi, mitä tehtävää hän hoiti aina vuoteen 1998 saakka. Sittemmin liiton kunniapuheenjohtajaksi nimetty Kärävä toimi myös Maailman veteraanijärjestön neuvoston jäsenenä. Kärävä tunnettiin ahkerana kirjoittajana. Hän oli muun muassa yksi kirjoittaja *Pankkitoimen lakiasiat* -teoksessa, josta otettiin 13 painosta 1958−1998, ja kirjoitti yli tuhat lehtiartikkelia paitsi pankkitoiminnasta ja veteraanityöstä, myös muun muassa karjalaisten asioista.

## Lähteet
Caerphillyn linna

**Caerphillyn linna** on keskiaikainen linna, jonka rakensi Caerphillyyn Gilbert de Clare 1200-luvulla torjumaan walesilaisprinssi Llywelyn ap Gruffuddin uhkaa. Linna sijaitsee saarella, jota ympäröivät tekojärvet. Sen umpipihan jokaisessa kulmassa on pyöreät tornit ja pääportit ovat länsi- ja itäpuolella. Maailmansotien välisenä aikana se korjattiin perusteellisesti. Se on Walesin suurin ja Britannian toiseksi suurin linna.

Nykyisin olemassa olevan linnan rakentaminen alkoi vuonna 1271, vuonna 1268 aloitetun rakennuksen tuhosi Llywelyn ap Gruffudd.

## Arkkitehtuuri

Suorakulmaisia sisintä ja keskistä alueita ympäröivät vallihaudat. Kaksikerroksinen itäinen porttihuone on sisäpihan pääsisäänkäynti ja linnoituksen vahvimmin puolustettu osa, nykytilassa se on raunioina.

## Lähteet
* 
* 

### Viitteet

## Aiheesta muualla
Santa María del Mar

**Santa Maria del Mar** on goottilainen kirkko Barcelonan vanhassa kaupungissa. Se rakennettiin 1329–1383.

## Lähteet

## Aiheesta muualla
Philipp Hälg

**Philipp Hälg** (s. 3. marraskuuta 1991 Vaduz) on liechtensteinilainen maastohiihtäjä, joka edustaa Nordic Club Liechtensteiniä. Hälg on 186 senttimetriä pitkä ja painaa 78 kilogrammaa.

Hälg osallistui vuoden 2014 talviolympialaisiin ollen parhaimmillaan 27. 15 kilometrillä. Vuoden 2013 MM-kilpailuissa Val di Fiemmessä Hälg oli parhaimmillaan 41. samalla matkalla. Lahden MM-kilpailuissa 2017 hän sijoittui 15 kilometrillä 30:nneksi. 

Hälg debytoi maailmancupissa joulukuussa 2011 ollen Davosin 30 kilometrin kilpailussa 66:s. Ensimmäistä kertaa hän sijoittui 30 parhaan joukkoon tammikuussa 2015 Tour de Skihin kuuluvassa Oberstdorfin 15 kilometrin kilpailussa ollen 28:s.

## Lähteet
Aimo Seppänen

**Aimo Antero Seppänen** (9. elokuuta 1929 Muolaa – 23. kesäkuuta 2011) oli suomalainen kielitieteilijä ja professori. Hän oli englantilaisen filologian professori Tampereen yliopistossa 1976–1980, Uumajan yliopistossa 1980–1984 ja Göteborgin yliopistossa 1985–1994.

Seppäsen serkku oli professori Lauri Seppänen.

## Lähteet

## Aiheesta muualla
*Muistokirjoitus Dagens Nyheterissä 22.9.2011
Arrogant-luokka (linjalaiva)

**Arrogant-luokka** oli Britannian kuninkaallisen laivaston kahdentoista 74-tykkisen kolmannen luokan linjalaivan muodostama alusluokka.

## Suunnittelu
Luokan alukset olivat paranneltuja versioita Thomas Sladen suunnittelemasta Bellona-luokasta. Niiden suunnitelmat hyväksyttiin 26. tammikuuta 1759, mihin sisältyi uusittu keulan muoto. Aluksista kaksi valmistettiin seitsenvuotisen sodan aikana ja loput kymmenen vuoden 1773 jälkeen.

## Alukset

## Lähteet

*

### Viitteet
Foos Gas Engine Company

**Foos Gas Engine Company** oli yhdysvaltalainen moottorivalmistaja, joka toimi 1800-luvun lopulla ja 1900-luvun alussa Ohion Springfieldissä.

Skotlantilainen insinööri Dugald Clerk oli vuonna 1881 patentoinut venttiilikoneistolla varustetun kaksitahtimoottorin. Tätä Clerkin moottoriin perustuvaa konstruktiota valmisti Yhdysvalloissa Sintz Gas Engine Company. Yhdysvalloissa Clerkin moottorien patenttioikeuksien haltijana oli springfieldiläinen liikemies ja keksijä *John Foos*. Foos perusti vuonna 1887 (joidenkin lähteiden mukaan 1889) Ohion Springfieldiin *Foos Gas Engine Company* -nimisen yhtiön, valmistamaan aluksi moottoreita Clerkin suunnitelmien pohjalta, mutta yhtiö laajensi pian tuotantoaan, omaa suunnittelua oleviin, eri koko- ja teholuokkien moottoreihin. 

Vuonna 1900 Foos Gas Engine Company väitti olevansa maailman suurin moottorivalmistaja, väite jonka paikkaansapitävyyttä on lähes mahdoton todentaa tai kumota. Yhtiö valmisti kaasu- ja öljymoottoreita, kuten niitä tuolloin kutsuttiin, paikallisvoimakäyttöön. Aikakaudelle tyypilliseen tapaan samoja moottoreita sovellettiin myös venekäyttöön ja maakulkuneuvojen voimanlähteiksi. Yhtiö valmisti myös ainakin vuoteen 1905 saakka, omavoimaisesti liikkuvia, maatalouden koneita vetäviä laitteita. Nämä koneet ja niiden moottorit olivat englanninkieliseltä nimeltään *traction engine*, josta juontuu edelleen sana traktori. Foosin moottoreita myytiin aikoinaan maailmanlaajuisesti.

Yhtiö keskittyi 1920-luvulla enemmälti paikallisvoiman tuottamiseen ja erityisesti puun sahaamisessa käytettävään kalustoon. Paikallisvoimamoottoreita on valmistettu Foosin nimellä vielä vuonna 1942, vaikka yhtiön omistajana oli jo vuodesta 1927 saakka ollut Missourin St.Louisista kotoisin ollut *Fulton Iron Works*.

## Lähteet

## Aiheesta muualla
* Foos-moottoreihin liittyviä videoita
Vilho Piippo (kirjailija)

**Vilho Piippo** (5. syyskuuta 1916 – 30. joulukuuta 2000) oli suomalainen Tampereella asunut kirjailija ja runoilija. Hän käsitteli kirjoissaan muun muassa rajatietoon liittyviä aiheita. 

## Teoksia
* *Keisari Beelsebubin usko*. V. Piippo, Tampere 1983
* *Maailman omatunto*. V. Piippo, Tampere 1984
* *Herrat paratkoot* ; kirjoitettu Mies 2000-kampanjan merkeissä. V. Piippo, Tampere 1986
* *Minä olin kuningas, missä on minun mausoleumini*. Vilho Piipon kirjallisuussäätiö, Tampere 1997
* *Ihmeiden ihme : olemme kehitysasteella olevia jumalia*. Vilho Piipon kirjallisuussäätiö, Tampere 1998
* *Markkinoilta markkinoille : korttipakat kourassa hevoskaupat mielessä markkinoilta markkinoille kerjäten ja kaupustellen kylästä kylään kuljettiin* : romaani. Vilho Piipon kirjallisuussäätiö, Tampere 2000

## Lähteet

## Aiheesta muualla
* Jaakko Yli-Juonikas : Kansallista ITE-tutkiskelua (kiiltomato.net)
* Vilho Piipon kirjallisuussäätiön kotisivu (Internet Archive-linkki)
Alejandro de la Sota

**Alejandro de la Sota Martínez** (1913, Pontevedra - 1996, Madrid) oli espanjalainen arkkitehti. Hän oli professori Madridin arkkitehtiosastolla (ETSAM).

## Lähteet

## Kirjallisuutta
*

## Aiheesta muualla

*Alejandro de la Sota -säätiö
Kuvanveistäjän tytär

**Kuvanveistäjän tytär** () on Tove Janssonin vuonna 1968 julkaisema teos. Se kertoo tekijänsä lapsuudesta boheemissa taiteilijaperheessä. Lapsen näkökulmasta kerrottu kirja koostuu novellimaisista luvuista. 

Teoksessa on sekä omaelämäkerrallisia aineksia että fiktiivisiä osia. Kirjoittaja eläytyy taitavasti lapsen maailmaan, jossa tosi ja mielikuvitus eivät vielä ole täysin eriytyneet.

Kristiina Kivivuoren suomennos ilmestyi 1969.

## Lähteet
Valori plastici

**Valori plastici** oli italialainen vuonna 1919 perustettu taidesuuntaus. Se oli vastareaktio Italian modernille taiteelle. Sen loi Giorgio de Chirico. Valori plasticin jäsenistä moni oli entinen futuristi, ja ryhmä piti ihanteena klassiseen taiteeseen pohjautuvaa selkeää, luontoa noudattavaa veistoksellisuutta, joka oli vastapaino futurismille. Valori plastici kehitteli Pittura metafisican muotopyrkimyksiä eteenpäin traditionaalisuutta kohti ja itse sai seuraajakseen fasismin aikana Il Novecenton. Nimensä Valori plastici sai Pittura metafisican äänenkannattajalehdestä, joka ilmestyi vuosina 1918–1921.

## Lähteet
Lauri Seppänen

**Lauri Veikko Seppänen** (2. helmikuuta 1924 Muolaa – 11. kesäkuuta 2009 Pirkkala) oli suomalainen kielitieteilijä ja professori. Hän oli 1968–1991 Tampereen yliopiston germaanisen filologian professori ja 1972–1978 ensimmäinen vararehtori. Hänen tutkimusalaansa olivat keskiajan saksalaisen mystiikan kieli ja synkroninen sananjohto-oppi.

Seppäsen serkku oli professori Aimo Seppänen ja eno ministeri Onni Närvänen.

## Lähteet
Dreyfus-palkinto

**Dreyfus-palkinto** () on Camille ja Henry Dreyfusin säätiön jakama kansainvälinen kemian alan palkinto. Se on suuruudeltaan 250&nbsp;000 Yhdysvaltain dollaria ja se jaetaan joka toinen vuosi yhdelle merkittävälle kemian tutkijalle.

Dreyfusin veljekset keksivät viskoosin ja perustivat 1900-luvun alussa sitä valmistavan tehtaan kotimaahansa Sveitsiin (Cellonit Gesellschaft Dreyfus and Co), Britanniaan (British Celanese) ja Yhdysvaltoihin (Celanese-yhtiö).

Palkinto jaettiin ensi kerran vuonna 2009 Harvardin yliopiston tutkija George M. Whitesidesille materiaalikemian saavutuksistaan. Vuonna 2011 palkinnon sai Northwestern-yliopiston Tobin J. Marks katalyytteihin liittyvästä tutkimuksestaan, vuonna 2013 R. Graham Cooks kemiallisten instrumenttien kehitystyöstään Purdue-yliopistossa ja vuonna 2015 Krzysztof Matyjaszewski polymeerikemian tutkimuksestaan Carnegie Mellon -yliopistossa.

## Lähteet
Brompton

**Brompton** voi tarkoittaa seuraavaa:
* Brompton (Lontoo), Englanti
* Brompton (Hambleton), Pohjois-Yorkshire, Englanti
* Brompton (Medway), yhdyskunta Medwayssa Englannissa
* Brompton (Quebec), borough Sherbrookessa Kanadassa
* Brompton (Scarborough), Pohjois-Yorkshire, Englanti
* Brompton (Shropshire), Shropshire
* Brompton (Etelä-Australia), asuinalue Adelaidessa, Etelä-Australiassa
* Brompton-on-Swale, Pohjois-Yorkshire, Englanti
* Brompton Oratory, katolinen kirkko
* Brompton (polkupyörä), brittiläinen pyörämerkki
* Holy Trinity Brompton Church, anglikaaninen kirkko Lontoossa
* Royal Brompton Hospital
* Bromptonin cocktail, eliksiiri
* West Brompton, Lontoo, Englanti
* Bromptonin hautausmaa
* Brompton (sukunimi)
* Brompton (Fredericksburg, Virginia), historiallinen talo Fredericksburgissa Virginiassa.
Iranin moottoritieverkko

**Iranin moottoritieverkkoon** kuuluu yli 2&nbsp;000 kilometriä moottoriteitä. Sen ensimmäinen osuus avattiin 1970-luvun lopulla Teheranin ja Karajin välille. Moottoritieverkkoa on laajennettu siitä lähtien, ja se on nyt yksi Lähi-idän laajimmista. Uusia moottoriteitä on avattu erityisesti viimeisten kymmenen vuoden aikana, esimerkiksi A2 Tabrizista itään ja Qomista itään, A5:n joitakin osuuksia ja A6 Savehista länteen. Suuria hankkeita ovat A2 Garmsarin ja Mašhadin välillä, A3 Teheranista pohjoiseen, A5:n täydentäminen valmiiksi ja A9 Isfahanista etelään. Suurin osa näistä sekä muita pienempiä on rakenteilla tai tulossa rakenteille.

Iranin kautta kulkeva liikenne Euroopan ja Aasian välillä kasvanee voimakkaasti tulevaisuudessa, etenkin Iranin vastaisten pakotteiden päätyttyä. Reitti Turkin, Iranin, Turkmenistanin, Uzbekistanin ja Kazakstanin kautta Kiinaan valmistunee moottoritieksi kokonaan ennen pohjoisempaa Venäjän kautta kulkevaa reittiä. Turkin osuus on tavoitteissa saada kokonaan valmiiksi 2023 mennessä, Iranin ja Kazakstanin osuudet noin vuosina 2020–2022. Sen valmisttua puuttuu enää pieni pätkä Turkmenistanissa ja Uzbekistanissa. Kiinan viimeinen osuus moottoritiestä Xinjiangissa valmistuu 2016 ja Euroopan viimeinen osuus Bulgariassa ja Serbiassa 2017–2018.

## Numerointi
Aiemmin kaikki Iranin moottoritiet olivat yksinumeroisia. Koska mahdollisia numeroita on vain 9, ne ovat kuitenkin loppumassa kesken. Numerointisääntöä on viime aikoina muutettu siten, että tärkeimmät moottoritiet ja aiemmin tiettömälle reitille rakennetut moottoritiet ovat yksinumeroisia. Muut moottoritiet ovat kaksinumeroisia. Nämä numeroidaan samoin kuin vanha tie, jonka viereen ne on rakennettu, esimerkiksi tien 71 viereen rakennettava moottoritie saa numeron A71. Tienumerointijärjestelmässä on varaus siihen, että mikään tienumero ei pääty numeroon 0. Sitä tultaneen käyttämään myöhemmin rinnakkaistien numeroinnissa, esimerkiksi moottoritien A5 rinnakkaistie saanee numerokseen 50 ja moottoritien A71 rinnakkaistie saanee numerokseen 710.

## Luettelo moottoriteistä

## Lähteet
* Google Maps
* Suunnitelmakartta
Stephan Kunz

**Stephan Kunz** (s. 31. tammikuuta 1972 Vaduz) on liechtensteinilainen maastohiihtäjä, joka kilpaili kansainvälisellä tasolla 1993–2003. Hän edusti Skiclub Triesenbergia.

Kunz sijoittui kaudella 1999–2000 maailmancupin kokonaiskilpailussa seitsemänneksi. Hän oli tuolla kaudella Sappadassa toinen 15 kilometrin vapaan hiihtotavan kilpailussa ja kolmas 10 kilometrillä. Moskovassa hän sijoittui 30 kilometrin vapaan kilpailussa kolmanneksi. Kaikkiaan hän sijoittui maailmancup-urallaan kuusi kertaa kymmenen parhaan joukkoon, kaikki kaudella 1999–2000.

Kunz sijoittui Naganon olympialaisissa 1998 30 kilometrin perinteisen hiihtotavan kilpailussa 14:nneksi. Val di Fiemmen MM-kilpailuissa 2003 hän oli 15 kilometrin perinteisen kilpailussa 14:s ja 50 kilometrin vapaan hiihtotavan kilpailussa 15:s.

## Lähteet
Paavo Seppänen

**Paavo Antero Seppänen** (24. kesäkuuta 1924 Sulkava – 17. tammikuuta 2013 Espoo) oli suomalainen sosiologi ja professori. Hän oli Helsingin yliopiston sosiologian professori 1969–1988

Seppänen kävi oppikoulun vasta aikuisena ja kirjoitti ylioppilaaksi 1951. Väitöskirjassaan *Tehdas ja ammattiyhdistys* (1958) hän osoitti, että tyytymättömät työntekijät ovat hyviä työntekijöitä, sillä he ovat aktiivisen kriittisiä. Vuonna 1967 hän esitti kuuden tunnin työpäivää ja 36 tunnin työviikkoa siten, mutta Seppäsen mallina tunnettua idea ei silloin saanut vastakaikua työmarkkinajärjestöissä. Myöhemmin se on otettu käyttöön eräissä yrityksissä.

Valtion urheiluneuvoston aloitteesta luotu toimikunta perusti vuoden 1971 alussa "urheilun keskusorganisaatiosuunnittelun neuvottelukunnan" (UNK), jonka puheenjohtajaksi kutsuttiin professori Paavo Seppänen. Tavoitteeksi asetettu Suomen Urheilun Keskusjärjestö osoittautui mahdottomaksi toteuttaa silloisten urheilun lukuisten keskusjärjestöjen vahvasti eriävistä näkemyksistä johtuen. 

## Lähteet
Toivo Rintala

**Toivo Henrik Rintala** (24. lokakuuta 1876 Sysmä – 16. joulukuuta 1953 Pori) oli suomalainen toimitusjohtaja, joka teki pitkän uran edistysmielisessä osuustoimintaliikkessä. Hän oli Osuusliike Kansan johtajana lähes 40 vuoden ajan ja toimi myös SDP:n kansanedustajana vuosina 1919–1922.

## Elämä
Sysmän Toivolassa syntyneen Rintalan vanhemmat olivat talollinen Otto Henrik Olavinpoika Rintala (1836–1899) ja Anna Loviisa Eerikintytär Hakala (s. 1847). Kansakoulun jälkeen hän valmistui kauppaopistosta vuonna 1902 ja työskenteli lyhyen aikaa puutavara-alalla Loviisassa. Vielä samana vuonna Rintala valittiin vastaperustetun Porin Työväen Osuuskaupan (myöh. Osuusliike Kansa) ensimmäiseksi johtajaksi.

Rintala liittyi Porin Työväenyhdistykseen heti paikkakunnalle muutettuaan. Vuoden 1905 suurlakon aikana hän oli toinen Porin suurlakkomitean nimeämistä järjestyskaartin päälliköistä. Vuonna 1906 Rintala oli perustamassa sanomalehti *[[Sosialidemokraatti (lehti)|Sosialidemokraattia]]*, ja vuotta myöhemmin hänet valittiin Eetu Salinin kanssa Porin kaupunginvaltuustoon ensimmäisinä sosialidemokraatteina. 

Vuonna 1917 Rintala muutti Viipuriin, jossa hän työskenteli Viipurin Osuusliikkeen toimitusjohtajana. Rintala toimi myös Viipurin läänin elintarvikekomitean puheenjohtajana. Elokuussa 1918 hän palasi Poriin entiseen tehtäväänsä Osuusliike Kansan toimitusjohtajaksi. 

Rintala oli kansanedustajana vuosina 1919–1922 ja presidentin valitsijamiehenä vuoden 1931 presidentinvaaleissa. Kunnallispolitiikassa Rintala toimi Porin kaupunginvaltuuston varapuheenjohtajana 1922–1940 ja hän kuului myös Porin kaupunginhallitukseen. Lisäksi Rintala oli muun muassa Satakunnan sosialidemokraattisen piirijärjestön puheenjohtaja 1924–1930. Hänen valtakunnallisia luottamustoimiaan oli muun muassa OTK:n hallintoneuvoston puheenjohtajuus 1926–1946. Rintala jäi eläkkeelle Osuusliike Kansan toimitusjohtajan paikalta vuonna 1945. Hän kuoli Porissa 77-vuotiaana joulukuussa 1953.

## Perhe
Toivo Rintalan ensimmäinen puoliso oli porilainen Hilda Irene Selin (1882–1917), jonka kanssa hän avioitui 1904. Leskeksi jäätyään Rintala meni 1918 naimisiin latvialaistaustaisen Anna Maria Kaulinin kanssa.

## Lähteet
Mispelit

**Mispelit** (*Mespilus*) on ruusukasvien suku. Nykyisin se luokitellaan lähteestä riippuen joko hyväksytyksi suvuksi, orapihlajien (*Crataegus*) mahdolliseksi synonyymiksi tai yhdistetään orapihlajiin sektioksi (*Crataegus* sect. *Mespilus*).

Alkuperäisessä Carl von Linnén kuvauksessa (Species Plantarum v. 1753) mispeleihin kuului seitsemän lajia: mispeli, välimerentulimarja, puna-aronia, euroopantuomipihlaja, *[[Amelanchier canadensis]]*, kalliotuhkapensas ja pikkupihlaja, jotka myöhemmin on siirretty muihin sukuihin.

## Lajit
* mispeli (*Mespilus germanica* L. tai *Crataegus germanica* (L.) Kuntze) – Esiintyy alkuperäisenä Persiassa, Irakissa, Kaukasiassa ja Krimillä.

## Lähteet

## Aiheesta muualla
* Finto: Kassu – Kasvien suomenkieliset nimet: ''Mespilus''